text: През септември: Brexit събира лидерите на страните в ЕС - Budilnik
  Начало Бизнес и Икономика През септември: Brexit събира лидерите на страните в ЕС
  През септември: Brexit събира лидерите на страните в ЕС
  На срещата на върха ще се обсъжда и нелегалната миграция
  Лидерите на страните в Европейския съюз ще обсъждат Brexit на следващата среща на върха в австрийския град Залцбург на 20 септември.
  Това съобщи кабинетът на британската министър-председателка Тереза Мей след разговорите й с австрийския канцлер Себастиан Курц.
  "На срещата на върха ще се обсъжда и нелегалната миграция. По този въпрос министър-председателката потвърди, че Обединеното кралство ще продължи да работи заедно с ЕС сега и след Brexit ", гласи декларация на премиерския кабинет, цитирана от Ройтерс и БТА.
  Курц, чиято страна е ротационнен председател на ЕС до края на годината, се срещна с Мей вчера в Залцбург и заяви, че е важно и за двете страни да не допуснат "твърд" или хаотичен Brexit, добавя Ройтерс.